На основу Програма мера подршке за спровођење пољопривредне политике и политике руралног развоја општине Чајетина за 2018. годину, усвојеног на Седници скупштине општине Чајетина 26. априла 2018., а на основу сагласности Министарства пољопривреде и заштите животне средине Републике Србије Привредно друштво за развој пољопривреде општине Чајетина, Златиборски Еко Аграр ДОО, објављује

**ЈАВНИ ПОЗИВ ЗА КРЕДИТНУ ПОДРШКУ**

|  |  |  |
| --- | --- | --- |
| **Шифра****регреса** | **Назив инвестиције** | **Износ** |
| **100.2.1** | Суфинансирање камата за пољопривредне кредите | **100%ефективне каматне стопе** |

Захтев за одобравање пољопривредног кредита се подноси у пословној банци са којом Златиборски Еко Аграр има склопљен уговор.Рок за подношење захтева ће бити најдаље до 01.12.2018.године.

Прихватљиви корисници морају да испуњавају следеће услове :

* да су уписани у Регистар пољопривредних газдинстава, са активним статусом и са пребивалиштем и производњом на територији општине Чајетина
* да се инвестиција односи на унапређење воћарске или сточарске производње

1. нове механизације, опреме и репроматеријала у воћарској производњи :

а. свих врста минералног ђубрива,

б. свих врста средства за заштиту биља,

в. опрема за наводњавање воћњака,

г. све прикључне машине и опрема за обраду и заштиту воћњака,

д. садни материјал у воћарству,

ђ. стубови и жица за наслон,

е. противградна мрежа са стубовима и свим додатним компонентама (анкери, жице, сајле, затезачи, плакете, куке, прстенови, жабице, капе, гумице),

ж. фолије и други материјали за сенчење, малч фолије ...

2. нове механизације, опреме и репроматеријала у сточарској производњи :

а. музилице,

б. лактофризи

в. опрема за припрему сточне хране,

г. опрема и механизација за манипулацију стајњаком и осоком,

д. сточна храна,

ђ. опрема за пчеларство

е. ројева пчела

ж. рибље млађи за тов.....

з. за набавку квалитетних приплодних јуница и квалитетних приплодних крава старости до 5 година

и. телади и јунади за тов телесне масе до 300 кг

ј. квалитетних приплодних грла у овчарству и козарству......

Проверу комплетности и прихватљивости документације ће вршити пословна банка.

Предмет субвенционисаног кредита не може бити предмет субвенције.